2001/257/EY: Komission päätös, tehty 30 päivänä maaliskuuta 2001, direktiivin 85/511/ETY 13 artiklan mukaisista suu- ja sorkkataudin torjunta- ja hävittämisedellytyksistä Yhdistyneessä kuningaskunnassa (ETA:n kannalta merkityksellinen teksti) (tiedoksiannettu numerolla K(2001) 1041)



Virallinen lehti nro L 091 , 31/03/2001 s. 0098 - 0105



Komission päätös, tehty 30 päivänä maaliskuuta 2001, direktiivin 85/511/ETY 13 artiklan mukaisista suu- ja sorkkataudin torjunta- ja hävittämisedellytyksistä Yhdistyneessä kuningaskunnassa (tiedoksiannettu numerolla K(2001) 1041) (ETA:n kannalta merkityksellinen teksti) (2001/257/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan, ottaa huomioon yhteisön toimenpiteistä suu- ja sorkkataudin torjumiseksi 18 päivänä marraskuuta 1985 annetun neuvoston direktiivin 85/511/ETY(3), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 13 artiklan 3 kohdan, sekä katsoo seuraavaa: (1) Neuvoston direktiivissä 85/511/ETY vahvistettujen suu- ja sorkkataudin torjuntatoimenpiteiden tarkoituksena on hävittää tauti mahdollisimman nopeasti hävittämällä tartunnan saaneet ja viruksen saastuttamat karjat sekä kontaktikarjat, valvomalla tiukasti taudille alttiisiin lajeihin kuuluvien eläinten ja tällaisista eläimistä saatujen tuotteiden siirtoja sekä harjoittamalla tautialueella seurantaa, jolla pyritään ennen torjuntatoimenpiteiden lopettamista varmistamaan, että virusta ei enää esiinny. (2) Neuvoston direktiivin 85/511/ETY 13 artiklan 3 kohdassa säädetään kuitenkin hätärokotuksesta, jos tauti leviää. (3) Kyseisessä artiklassa säädettyjen periaatteiden mukaan rokottamisen käyttöönotto edellyttää, että yhteisön perusetuja ei saa vaarantaa. (4) Yhdistyneessä kuningaskunnassa, Ranskassa, Alankomaissa ja Irlannissa havaittujen suu- ja sorkkatautitapausten vuoksi komissio teki päätökset 2001/172/EY(4), 2001/208/EY(5), 2001/233/EY(6) ja 2001/234/EY(7) eräistä suu- ja sorkkataudin vastaisista suojatoimenpiteistä kyseisissä jäsenvaltioissa. (5) Direktiivin 85/511/ETY mukaisten toimenpiteiden lisäksi Yhdistynyt kuningaskunta lopettaa taudille alttiit eläimet ennalta ehkäisevästi tiloilla, jotka sijaitsevat lähellä tartuntatiloja tai tällaiseksi epäiltyjä tiloja, ottaen huomioon taudille alttiiden eläinten epidemiologisen tilanteen ja näiden eläinten suuren eläintiheyden tietyissä maan osissa sekä kliinisten oireiden vaikean havaittavuuden eräissä taudille alttiissa lajeissa. (6) Sairaiden eläinten lopettaminen on tehtävä eläinten suojelusta teurastus- tai lopettamishetkellä 22 päivänä joulukuuta 1993 annetun neuvoston direktiivin 93/119/ETY(8) mukaisesti. (7) Tartuntatiloilla tai viruksesta saastuneilla tiloilla tapahtuva laajamittainen eläinten lopettaminen saattaa nopeasti kuluttaa loppuun ruhojen turvalliseen hävittämiseen käytettävissä olevan kapasiteetin ja näin väistämättä viivästyttää ennalta ehkäisevän lopettamisen toteuttamista, mikä saattaa puolestaan johtaa viruksen vahvistumiseen ja leviämiseen. (8) Yhdistyneen kuningaskunnan toimivaltaiset viranomaiset ovat esittäneet komissiolle ohjelman, jossa otetaan käyttöön tietyin selvästi määritellyin edellytyksin nautaeläinten suojarokotus. Se on suu- ja sorkkataudin torjumista ja hävittämistä täydentävä toimenpide, joka liittyy muihin taudille alttiisiin lajeihin kuuluvien eläinten ennalta ehkäisevään lopettamiseen tietyillä suuren eläintiheyden alueilla. (9) Eläinten terveyttä ja hyvinvointia käsittelevän tiedekomitean 10 päivänä maaliskuuta 1999 julkistamassa kertomuksessa(9) annettiin suosituksia suu- ja sorkkataudin vastaisesta hätärokotuksesta, ja nämä suositukset olisi otettava huomioon. (10) Kaikenlainen rokottaminen vaarantaa väistämättä suu- ja sorkkatautiaseman kansainvälisen kaupan näkökulmasta muuallakin kuin siinä jäsenvaltiossa tai sen osassa, jossa rokotuksia tehdään. (11) Ennen hätärokotusta koskevan päätöksen tekemistä komission on varmistettava, että toteutettaviin toimenpiteisiin sisältyvät ainakin direktiivin 85/511/ETY 13 artiklan 3 kohdan ensimmäisessä, toisessa, kolmannessa, neljännessä, viidennessä ja kuudennessa luetelmakohdassa säädetyt toimenpiteet. (12) Tämän päätöksen tarkoituksena on määritellä edellytykset, joilla Yhdistynyt kuningaskunta saa ottaa käyttöön hätärokotukset, ja siinä esitellään pääpiirteittäin rokotettuihin eläimiin ja tällaisista eläimistä saatuihin tuotteisiin sovellettavat jatkotoimenpiteet. (13) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Tässä päätöksessä tarkoitetaan: 1) "ennalta ehkäisevällä lopettamisella" taudille alttiiden eläinten lopettamista tiloilla, jotka sijaitsevat tietyllä etäisyydellä direktiivin 85/511/ETY 4 tai 5 artiklassa säädettyjen rajoitteiden alaisilta tiloilta. Ennalta ehkäisevän lopettamisen tarkoituksena on alentaa taudille alttiiseen lajiin kuuluvien eläinten lukumäärää pikaisesti tartunta-alueella. 2) "suojarokotuksella" "rokotusvyöhykkeeksi" määritellyllä alueella sijaitsevalla tilalla tehtävää nautaeläinten hätärokotusta, joka tapahtuu ainoastaan tiettyjen lammasluokkien ja muiden taudille alttiisiin lajeihin kuuluvien eläinten 1 kohdassa määritellyn ennalta ehkäisevän lopettamisen yhteydessä. Suojarokotuksen tarkoituksena on alentaa pikaisesti virusten määrää ja estää viruksen leviäminen alueen ulkopuolelle, ja se edellyttää, että tällaisiin rokotettuihin eläimiin ei sovelleta ennalta ehkäisevää lopettamista. 2 artikla 1. Yhdistynyt kuningaskunta saa päättää ottaa käyttöön suojarokotuksen liitteessä I mainituin edellytyksin, sanotun kuitenkaan rajoittamatta neuvoston direktiivin 85/511/ETY ja erityisesti sen 4, 5 ja 9 artiklan ja komission päätöksen 2001/172/EY soveltamista. 2. Ennen 1 kohdassa tarkoitettujen toimenpiteiden aloittamista Yhdistyneen kuningaskunnan on varmistettava, että jäsenvaltioille ja komissiolle ilmoitetaan virallisesti kaikki yksityiskohtaiset tiedot rokotusvyöhykkeen maantieteellisestä sijainnista ja hallinnollisesta asemasta, rokotettavien tilojen lukumäärästä, rokotusten aloittamisajankohdasta ja päätökseen saattamiseen kuluvasta ajasta sekä olosuhteista, joilla toimenpiteiden toteuttamista koskeva päätös voidaan perustella. Tämän jälkeen Yhdistyneen kuningaskunnan on varmistettava, että ensimmäisen alakohdan mukaisesti toimitettuja tietoja täydennetään ja päivitetään viipymättä erityisesti yksityiskohtaisilla tiedoilla siitä, kuinka monella tilalla ja kuinka monen eläimen osalta rokotukset on otettu käyttöön ja millaisia muutoksia tehtiin kyseisillä alueilla sovellettuihin rajoitteisiin. 3 artikla Tämä päätös on osoitettu kaikille jäsenvaltioille. Tehty Brysselissä 30 päivänä maaliskuuta 2001. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 315, 26.11.1985, s. 11. (4) EYVL L 62, 2.3.2001, s. 22. (5) EYVL L 73, 15.3.2001, s. 38. (6) EYVL L 82, 22.3.2001, s. 29. (7) EYVL L 84, 23.3.2001, s. 62. (8) EYVL L 340, 31.12.1993, s. 21. (9) http://europa.eu.int/comm/food/fs/sc/scah/outcome_en.html LIITE I Edellytykset suojarokotuksen käyttöönotolle suu- js sorkkataudin torjumiseksi ja hävittämiseksi direktiivin 85/511/ETY 13 artiklan 3 kohdan mukaisesti >TAULUKON PAIKKA> LIITE II Rokotusvyöhyke: Isossa-Britanniassa sijaitseviin Cumbrian ja Devonin kreivikuntiin kuuluvat hallintoalueet. LIITE III ROKOTUSVYÖHYKKEELLÄ TOTEUTETTAVAT TOIMENPITEET 1. Yhdistyneen kuningaskunnan on varmistettava, että rokotusvyöhykkeellä toteutetaan seuraavia toimenpiteitä rokotusten aloittamisesta siihen asti, kun vähintään 30 päivää on kulunut rokotusten lopettamisesta: a) Elävien rokotettujen nautaeläinten siirrot rokotusvyöhykkeen sisällä ja sen ulkopuolelle kielletään. Edellä olevasta kiellosta poiketen, kun kyseisille eläimille sekä karjoille, joista ne ovat peräisin tai joista ne on lähetetty, on tehty kliininen tutkimus, toimivaltaiset viranomaiset voivat antaa luvan kuljettaa elävät nautaeläimet suoraan teurastamoon välittömästi teurastettaviksi. Teurastamon, jonka toimivaltainen viranomainen nimeää, on sijattava rokotusvyöhykkeellä. Poikkeustapauksissa toimivaltainen viranomainen voi tapauskohtaisesti hyväksyä vyöhykkeen ulkopuolella mutta mielellään sen läheisyydessä sijaitsevan teurastamon. b) Tässä kohdassa tarkoitetun ajanjakson aikana teurastetuista rokotetuista eläimistä saatu tuore liha on varustettava direktiivin 72/461/ETY 5 a artiklassa tarkoitetulla leimalla sekä varastoitava ja kuljetettava erillään sellaisesta lihasta, jossa mainittua leimaa ei ole, ja kuljetettava lopulta sinetöidyissä säiliöissä toimivaltaisten viranomaisten nimeämään laitokseen käsiteltäväksi liitteen IV mukaisesti. c) Rokotetuista eläimistä tässä kohdassa tarkoitetun ajanjakson aikana saatu maito ja maitotuotteet voidaan saattaa markkinoille rokotusvyöhykkeellä tai sen ulkopuolella edellyttäen, että niille on tehty vähintään yksi liitteissä IV-A ja IV-B mainituista käsittelyistä laitoksessa, joka sijaitsee rokotusvyöhykkeellä tai poikkeustapauksissa toimivaltaisen viranomaisen tapauskohtaisesti hyväksymässä kyseisen vyöhykkeen ulkopuolella sijaitsevassa laitoksessa. Kyseisen käsittelyn on oltava toimivaltaisten eläinlääkintäviranomaisten hyväksymä. d) Siemennesteen keräys rokotusvyöhykkeellä olevien keinosiemennysasemien urospuolisilta nautaeläimiltä keinosiemennystä varten keskeytetään. Edellä olevasta kiellosta poiketen toimivaltaiset viranomaiset voivat sallia urospuolisten nautaeläinten siemennesteen keräyksen sellaisen pakastetun siemennesteen tuottamiseksi, joka käytetään rokotusvyöhykkeellä sijaitsevilla keinosiemennysasemilla, jos kyseisenä ajanjaksona kerätty siemenneste varastoidaan erillään vähintään 30 päivän ajaksi ja lähetetään eteenpäin vasta, kun seuraavat toimenpiteet on toteutettu: urospuolisille luovuttajaeläimille ennen rokotusta tehdyssä suu- ja sorkkatautivirusten vasta-ainetestissä on saatu negatiivinen tulos, ja kaikilta keinosiemennysasemalla olleilta taudille alttiilta eläimiltä on saatu negatiivinen testitulos viruseristystestissä tai hyväksytyssä muiden kuin rakenneproteiinien vasta-ainetestissä, jotka on tehty siemennesteen karanteeniajan lopussa. e) Munasolujen ja alkioiden keräys naaraspuolisilta nautaeläimiltä kielletään. 2. Yhdistyneen kuningaskunnan on varmistettava, että rokotusvyöhykkeellä toteutetaan seuraavia toimenpiteitä 1 kohdassa vahvistettujen toimenpiteiden loppuun saattamisen jälkeen ja kunnes rokotusvyöhykettä koskevat rajoitteet poistetaan: a) Suu- ja sorkkataudille seropositiivisten nautaeläinten kauppa yhteisön sisällä kielletään. b) Suu- ja sorkkatautia vastaan rokotettujen nautaeläinten siemennesteen, munasolujen ja alkioiden kauppa yhteisön sisällä kielletään. c) Munasolujen keräys kielletään. d) Nautaeläinten siirrot ovat sallittuja ainoastaan seuraavissa edellytyksissä: Muiden kuin jäljempänä 3 kohdassa tarkoitettujen rokottamattomien nautaeläinten siirrot rokotusvyöhykkeen ulkopuolelle voidaan sallia aikaisintaan kolmen kuukauden kuluttua kaikkien rokotusten päättymisestä ja direktiivin 85/511/ETY säännöksiä noudattaen. Edellä ensimmäisen alakohdan säännöksistä poiketen Yhdistynyt kuningaskunta voi antaa luvan kuljettaa rokottamattomia nautaeläimiä rokotusvyöhykkeen ulkopuolella sijaitsevaan teurastamoon siellä viipymättä teurastettaviksi edellyttäen, että liha käsitellään liitteen V mukaisesti. Rokotettujen nautaeläinten siirto rokotusvyöhykkeen ulkopuolelle kielletään, kunnes 1 kohdassa tarkoitettujen toimenpiteiden loppuun saattamisesta on kulunut 12 kuukautta tai kunnes vyöhykkeen viimeisen tautitapauksen havaitsemisesta on kulunut 12 kuukautta, riippuen siitä, kumpi on myöhäisempi. Ensimmäisen alakohdan säännöksistä poiketen Yhdistynyt kuningaskunta voi antaa luvan kuljettaa rokotettuja nautaeläimiä rokotusvyöhykkeen ulkopuolella sijaitsevaan nimettyyn teurastamoon siellä välittömästi teurastettaviksi edellyttäen, että liha käsitellään liitteen V mukaisesti. Rokotettujen emien rokottamattomien jälkeläisten siirrot alkuperätiloilta kielletään, ellei niitä kuljeteta: teurastamoon viipymättä teurastettaviksi, jolloin liha on käsiteltävä liitteen V mukaisesti, tai rokotusvyöhykkeellä sijaitsevalle toiselle tilalle, tai mille tahansa tilalle sen jälkeen, kun suu- ja sorkkatautiviruksen vasta-aineiden toteamiseksi tehdystä serologisesta testistä on saatu negatiivinen tulos. e) Rajoitteita, joita sovelletaan taudille alttiisiin lajeihin kuuluvista rokotetuista eläimistä saatuun tuoreeseen lihaan, josta säädetään liitteessä V, ja lihavalmisteisiin, josta säädetään liitteessä VI, sovelletaan edelleen, kunnes taudille alttiisiin lajeihin kuuluvien rokotettujen eläinten siirtoja koskevat rajoitteet on poistettu direktiivin 85/511/ETY 16 artiklan mukaisesti ja joka tapauksessa aikaisintaan 12 kuukauden kuluttua rokotusten päättymisestä tai 12 kuukauden kuluttua viimeisen tautitapauksen havaitsemisesta rokotusvyöhykkeellä, riippuen siitä, kumpi on myöhäisempi. f) Rajoitteita, joita sovelletaan taudille alttiisiin lajeihin kuuluvista rokotetuista eläimistä saatuun tuoreeseen maitoon ja tällaisesta maidosta tuotettuihin maitotuotteisiin, joista säädetään liitteissä VI-A ja VI-B, sovelletaan edelleen, kunnes taudille alttiisiin lajeihin kuuluvien rokotettujen eläinten siirtoja koskevat rajoitteet on poistettu direktiivin 85/511/ETY 16 artiklan mukaisesti ja joka tapauksessa aikaisintaan 12 kuukauden kuluttua rokotusten päättymisestä tai 12 kuukauden kuluttua viimeisen tautitapauksen havaitsemisesta rokotusvyöhykkeellä, riippuen siitä, kumpi on myöhäisempi. LIITE IV LIHAN KÄSITTELY SUU- JA SORKKATAUTIVIRUKSEN TUHOUTUMISEN VARMISTAMISEKSI >TAULUKON PAIKKA> LIITE V TUOREEN LIHAN KÄSITTELY 1. Luuttomaksi leikattu tuore liha: Neuvoston direktiivin 64/433/ETY 2 artiklan a kohdassa tarkoitettu liha, lukuun ottamatta muita eläimen osia, sekä pallealihakset, kun luut ja suurimmat poistettavissa olevat imusolmukkeet on poistettu. 2. Viimeistellyt muut eläimenosat: - sydän, josta on kokonaan poistettu imusolmukkeet, sidekudos ja kiinni oleva rasva, - maksa, josta on kokonaan poistettu imusolmukkeet, sidekudos ja kiinni oleva rasva, - kokonaiset puremalihakset, jotka on viilletty direktiivin 64/433/ETY liitteessä I olevan VIII luvun 41 A kohdan a alakohdan mukaisesti ja joista on poistettu kokonaan imusolmukkeet, sidekudos ja kiinni oleva rasva, - kielet, joissa on epiteeli, mutta ei luuta, rustoa tai risoja, - keuhkot, joista on poistettu henkitorvi, keuhkoputkien päähaarat, välikarsinan ja keuhkotyven imusolmukkeet, - muut eläimenosat, joista on poistettu kokonaan imusolmukkeet, sidekudos ja kiinni oleva rasva ja limakalvot. 3. Kypsyttäminen - ruhojen kypsyttäminen yli + 2 °C:n lämpötilassa vähintään 24 tunnin ajan, - longissimus dorsi -lihaksen pH-arvo keskeltä mitattuna alle 6,0. 4. Ristikontaminaation välttämiseksi on noudatettava tehokkaita toimenpiteitä. LIITE VI-A IHMISRAVINNOKSI TARKOITETUN MAIDON KÄSITTELY SUU- JA SORKKATAUTIVIRUKSEN TUHOUTUMISEN VARMISTAMISEKSI Maidon käsittely on tehtävä jäljempänä olevan 1 kohdan mukaisesti ja aina on noudatettava tarvittavia varotoimia sen varmistamiseksi, etteivät maito tai maitotuotteet joudu kosketuksiin mahdollisten suu- ja sorkkatautiviruslähteiden kanssa jalostuksen jälkeen. 1. Ihmisravinnoksi tarkoitetulle maidolle on tehtävä vähintään yksi seuraavista käsittelyistä: 1.1 sterilointi vähintään arvoon F03, 1.2 yksi UHT-käsittely(1), 1.3 kaksi HTST-käsittelyä(2), pH yli 7,0, 1.4 yksi HTST-käsittely, pH alle 7,0, 1.5 yksi HTST-käsittely, johon yhdistetään toinen fysikaalinen käsittely jollakin seuraavista tavoista: 1.5.1 joko toinen lämpökäsittely, joka johtaa negatiiviseen reaktioon peroksidaasikokeessa, 1.5.2 tai pH-arvon alentaminen alle 6:een vähintään tunniksi, 1.5.3 tai lisäkuumennus vähintään 72 °C:seen yhdistettynä kuivattamiseen. 2. Maitopohjaiset tuotteet on tuotettava maidosta, jolle on tehty 1 kohdassa tarkoitettu käsittely. (1) UHT = Iskukuumennuskäsittely (Ultra High Temperature) 130 °C:ssa 2-3 sekunnin ajan. (2) HTST = Lyhytaikainen pastörointi korkeassa lämpötilassa (High Temperature Short Time) 72 °C:ssa 15-17 sekunnin ajan tai vastaava pastörointi, jolla saavutetaan negatiivinen tulos fosfataasikokeessa. LIITE VI-B MUUKSI KUIN IHMISRAVINNOKSI TARKOITETUN MAIDON JA ELÄINTEN RAVINNOKSI TARKOITETUN MAIDON KÄSITTELY SUU- JA SORKKATAUTIVIRUKSEN TUHOUTUMISEN VARMISTAMISEKSI Maidon käsittely on tehtävä jäljempänä olevan 1-3 kohdan mukaisesti maidon tai maitopohjaisten tuotteiden käyttötarkoituksesta riippuen, ja aina on noudatettava tarvittavia varotoimia sen varmistamiseksi, etteivät maito tai maitopohjaiset tuotteet joudu kosketuksiin mahdollisten suu- ja sorkkatautiviruslähteiden kanssa jalostuksen jälkeen. 1. Muuksi kuin ihmisravinnoksi tarkoitetulle maidolle ja eläinten ravinnoksi tarkoitetulle maidolle on tehtävä vähintään yksi seuraavista käsittelyistä: 1.1 sterilointi vähintään arvoon F03, 1.2 yksi iskukuumennus (UHT)(1) yhdessä toisen joko 1.4.1 tai 1.4.2 kohdassa tarkoitetun käsittelyn kanssa, 1.3 kaksi HTST-käsittelyä(2), 1.4 yksi HTST-käsittely, johon yhdistetään toinen fysikaalinen käsittely jollakin seuraavista tavoista: 1.4.1 joko pH-arvon alentaminen alle 6:een vähintään tunniksi, 1.4.2 tai lisäkuumennus vähintään 72° C:seen yhdistettynä kuivattamiseen. 2. Muuksi kuin ihmisravinnoksi tarkoitetut maitopohjaiset tuotteet on valmistettava maidosta, jolle on tehty 1 kohdassa tarkoitetut käsittelyt. 3. Eläinten ravinnoksi tarkoitetut maitopohjaiset tuotteet on valmistettava maidosta, jolle on tehty jokin 1.1, 1.2 tai 1.4 kohdassa tarkoitetuista käsittelyistä. 4. Sikojen rehuksi tarkoitettu hera, joka on tuotettu 1 kohdassa tarkoitetulla käsittelyllä, on kerättävä vähintään 16 tunnin kuluessa maidon hyytymisestä, ja sen pH:n on oltava alle 6,0 ennen sikatiloille kuljettamista. (1) UHT = Iskukuumennuskäsittely (Ultra High Temperature) 130 °C:ssa 2-3 sekunnin ajan. (2) HTST = Lyhytaikainen pastörointi korkeassa lämpötilassa (High Temperature Short Time) 72 °C:ssa 15-17 sekunnin ajan tai vastaava pastörointi, jolla saavutetaan negatiivinen tulos fosfataasikokeessa.